ai4bharat/Pralekha huggingface dataset:
ரெயில்வே அமைச்சகம்
பொது- தனியார் கூட்டு முயற்சியில் பயணிகள் ரயிலை இயக்குவதற்கு விருப்பம் தெரிவித்திருந்த தகுதி சார் விண்ணப்பங்கள் இன்று பரிசீலனைக்கு ஏற்பு
ரயில்வே அமைச்சகத்தின் இந்த முயற்சிக்கு பெரும் வரவேற்பு
மொத்தம் உள்ள 12 பிரிவுகளுக்கு 15 நிறுவனங்களிடம் இருந்து 120 விண்ணப்பங்கள் வந்து சேர்ந்துள்ளன
பொது- தனியார் கூட்டு முயற்சியில் பயணிகள் ரயிலை இயக்குவதற்கு விருப்பம் தெரிவித்திருந்து அனுப்பப்பட்டிருந்த தகுதி சார் விண்ணப்பங்களை இந்திய ரயில்வே இன்று பரிசீலனைக்கு எடுத்துக் கொண்டது.
ரயில்வே அமைச்சகத்தின் இந்த அறிவிப்புக்கு சிறப்பான வரவேற்பு கிடைக்கப் பெற்றுள்ளது. மொத்தம் உள்ள 12 பிரிவுகளுக்கு, 15 நிறுவனங்களிடமிருந்து 120 விண்ணப்பங்கள் வந்து சேர்ந்துள்ளன.
நாடெங்கிலும் ரயில் சேவையின் தரத்தை மேம்படுத்த 151 ரயில்களில், பொது- தனியார் கூட்டு முயற்சியில் பயணிகள் ரயிலை இயக்கும் திட்டம் செயல்படுத்தப்படுத்தப்படவிருப்பதாக ரயில்வே அமைச்சகம் அறிவித்திருந்தது.
இந்தத் திட்டத்தில் இணையும் தனியார் நிறுவனங்கள், 30 ஆயிரம் கோடி ரூபய் வரை முதலீடு செய்யும் என்று எதிர்பார்க்கப்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662393
-----
(Visitor Counter : 121
அறிவியல் மற்றும் தொழில்நுட்பத்துறை
கொவிட்-19 தொற்று குறித்த விழிப்புணர்வைப் பரப்ப டாடா அடிப்படை ஆராய்ச்சி நிறுவனம்  நடவடிக்கை
கோவிட் 19 தொற்று குறித்த கற்பனைக் கதைகளை விடுத்து, அதன் பின்னணியில் உள்ள பொது சுகதார நடவடிக்கை குறித்த அடிப்படை அறிவியல் புரிதலை ஏற்படுத்த, விறுவிறுப்பான, ஒளிறும் தொடர்பு பொருள்கள் கொண்ட ஒரு தொகுப்பை டாடா அடிப்படை ஆராய்ச்சி நிறுவனம் வெளியிட்டுள்ளது. கோவிட் 19 பரவலைத் தடுக்க சமூக இடைவெளி ஏன் உதவிகரமாக இருக்கிறதென்பதை விளக்கும் பன்மொழி சாதனங்களை  ஆராய்ச்சியாளர்கள் உருவாக்கி உள்ளார்கள். ஹாரி ஸ்டீவென்ஸ், வாஷிங்டன் போஸ்ட் பத்திரிகையில் வெளியிட்ட அசல் கட்டுரைகளை அடிப்படையாகக் கொண்டு இந்த காணொலிகள் உருவாக்கப்பட்டுள்ளன.
" கல்வியாளர்கள், குடும்பங்கள் மற்றும் மாணவர்கள் ஆகியோரின் தன்னார்வ முயற்சிகளின் மூலம் ஆங்கிலம், இந்தி, வங்காளம், கொங்கனி, மராத்தி, மலையாளம், ஒடியா, தமிழ், தெலுங்கு ஆகிய ஒன்பது மொழிகளில் நாங்கள் இதை வெளியிட்டுள்ளோம்," என்கிறார் டாடா அடிப்படை ஆராய்ச்சி நிறுவன விஞ்ஞானி, பேராசிரியர் அர்னாப் பட்டாச்சார்யா. மேலும் குஜராத்தி, பஞ்சாபி, ஹரியான்வி அஸாமி மொழிகளிலும் இந்த காணொலி விரைவில் வெளியிடப்படும்.
கோவிட் 19 தொற்று குறித்து வலம் வரும் பல்வேறு கற்பனைக் கதைகளைக் களைந்து சரியான தகவலைத் தெரியப்படுத்துவதுதான் இதன் நோக்கமாகும். அதிக பார்வையாளர்களை சென்றடைவதற்காக, எளிதாக புரியும் வகையிலும், பிராந்திய மொழியிலும் இந்தத் தகவல்கள் வழங்கப்பட்டுள்ளன. "இந்த நோய் வெளிநாட்டில் உருவாகி இருந்தாலும், உள்ளூர் தேவைகளுக்கு ஏற்ற படி நம் மக்களுக்கு இதை விளக்க வேண்டும். அதற்கு பிராந்திய மொழி உள்ளடக்கம் முக்கியம். இந்த தொகுப்பை உபயோகப்படுத்தவதன் மூலம் மக்கள் மத்தியில் சிறப்பான முறையில் விழிப்புணர்வை ஏற்படுத்தலாம் என நாங்கள் நம்புகிறோம்," என்கிறார் பட்டாச்சார்யா.
அடுத்த கட்டமாக, வீடுகளில் கிடைக்கும் பொருள்களைக் கொண்டு முகக்கவசங்களை தயார் செய்ய இந்தக் குழு முயற்சி செய்கிறது. இதற்கான சுவரொட்டிகளும் காணொலிகளும் விரைவில் வெளியிடப்படும். தவறான தகவல்களைக் களைந்து, இந்த வைரஸின் பின்னே உள்ள அறிவியலை விளக்க, விஞ்ஞானிகள் பொதுமக்களுடன் சமூக ஊடகம் மூலம் கலந்துரையாடும் 'சாய் அன்டு ஒய்'  நிகழ்ச்சி, டாடா அடிப்படை ஆராய்ச்சி நிறுவனத்தின் பொது மக்களை சென்றடையும் நடவடிக்கையாகும்.
பிரதமர் அலுவலகம்
இஸ்ரேல் பிரதமர் திரு பெஞ்சமின் நேதன்யாஹுவுடன் பிரதமர் திரு நரேந்திர மோடி பேச்சு
பிரதமர் திரு நரேந்திர மோடி இஸ்ரேல் பிரதமர் திரு பெஞ்சமின் நேதன்யாஹுவுடன் தொலைபேசியில் இன்று பேச்சு நடத்தினார்.
திரு நேதன்யாஹு, இஸ்ரேலின் பிரதமராக ஆறாவது முறையாகத் தேர்ந்தெடுக்கப்பட்டுள்ளதற்கும் அவரது பதவிக் காலம் வெற்றிகரமாக அமையவும் பிரதமர் திரு நரேந்திர மோடி வாழ்த்துத் தெரிவித்தார்.
அண்மைக் கால ஆண்டுகளில் இந்தியா-இஸ்ரேல் இடையேயான உத்தி ரீதியான கூட்டு செயல்பாட்டின் முன்னேற்றம் குறித்து இரு தலைவர்களும் திருப்தி தெரிவித்தனர். பல்வேறு துறைகளில் உத்திசார் ஒத்துழைப்பை மேலும் வலுப்படுத்த இருவரும் ஒப்புக்கொண்டனர்.
இஸ்ரேல் பிரதமர் திரு நேதன்யாஹுவை இந்தியாவுக்கு வருமாறு பிரதமர் திரு நரேந்திர மோடி அழைப்பு விடுத்தார்.
------
TV/PLM/RS/RJ
(
மின்னணு மற்றும் தகவல் தொழில்நுட்பம்
இந்திய வங்கி அமைப்பு மிகவும் ஆற்றலுடனும் வலிமையுடனும் உள்ளது: மத்திய இணையமைச்சர் ராஜீவ் சந்திரசேகர்
இந்திய வங்கி அமைப்பு வலிமையானதாகவும், ஆற்றல் திறனுடனும் உள்ளது என்று கூறியுள்ள மத்திய மின்னணுவியல், தகவல் தொழில்நுட்பம், திறன் மேம்பாடு மற்றும் தொழில்முனைவுத் துறை இணை அமைச்சர் திரு.ராஜீவ் சந்திரசேகர், ஸ்டார்ட்அப்கள் இந்திய வங்கிகளை தங்களுக்கு விருப்பமான கூட்டாண்மை நிறுவனங்களாகத் தேர்ந்தெடுக்க வேண்டும் என்று வலியுறுத்தினார்.
லெனோவா டெக் வேர்ல்ட் இந்தியா 2023 இல் நடந்த உரையாடல் நிகழ்ச்சியில், நடந்த முறைசாரா விவாதத்தின் போது, 200 மில்லியன் டாலர் மதிப்புள்ள வங்கி டெபாசிட்களை கிப்ட் சிட்டிக்கு மாற்றுவது பற்றி குறிப்பிட்ட அமைச்சர், குஜராத்தின் கிப்ட் சிட்டி, இந்தியாவின் வளர்ந்து வரும் வங்கி முறையின் அடையாளம் என்று கூறினார். ஸ்டார்ட்அப்கள் மூலதனத்தை டெபாசிட் செய்யக்கூடிய பாதுகாப்பான புகலிடங்களாக வங்கிகள் உள்ளன என்று அவர் குறிப்பிட்டார்.
பிரதமர் திரு நரேந்திர மோடியின் தொலைநோக்கு பார்வையும் ஆதரவும், குறைக்கடத்திகள் துறையில் இந்தியா மேற்கொண்டுள்ள முன்னேற்றத்திற்கு முக்கியமானதாக உள்ளது என்று அமைச்சர் கூறினார்.
இந்நிகழ்வின் கருப்பொருள் ‘மாறிவரும் உலகை மேம்படுத்தும் ஸ்மார்ட்டான தொழில்நுட்பம்’ என்பதாகும். 200க்கும் மேற்பட்ட பிரதிநிதிகள் நேரடியாக கலந்துகொண்ட இந்த நிகழ்ச்சியில் 2000க்கும் மேற்பட்ட பிரதிநிதிகள் காணொலி மூலம் பங்கேற்றனர்.
உள்நாட்டு விமானப் போக்குவரத்து அமைச்சகம்
கிப்ட் சிட்டியைச் சேர்ந்த வி-மேன் நிறுவனம் சார்பில் தற்சார்பு இந்தியா திட்டத்தின் கீழ் ஏர்பஸ் நிறுவன ஹெலிகாப்டர்கள் வாங்க முதல் ஒப்பந்தம் மேற்கொள்ளப்பட்டுள்ளது.
இந்திய விமானத் துறை வரலாற்றில் முக்கிய நிகழ்வாக இன்று குஜராத் கிப்ட் சிட்டியைச் சேர்ந்த விமான ஏல நிறுவனம் தற்சார்பு இந்தியா திட்டத்தின் கீழ் முதல் விமானம் வாங்கும் ஒப்பந்தத்தை மேற்கொண்டுள்ளது.
டெல்லி ராஜிவ் காந்தி பவனில் நடைபெற்ற இந்த நிகழ்வுக்கு மத்திய சிவில் விமானப் போக்குவரத்துத் துறை செயலாளர் திரு.சிங் கரோலா தலைமையேற்றார். இதில், விமேன் ஏவியேஷன் நிறுவனத்தின் தலைமை செயல் அதிகாரி விஷோக்மான் திரு.சிங், ஏர் பஸ் இந்திய பிரிவுத் தலைவர் திரு.ரெமி மெயிலார்ட் ஆகியோர் ஒப்பந்தத்தில் கையெழுத்திட்டனர். இந்திய விமானப் போக்குவரத்து ஆணையரக தலைவர் திரு.சஞ்சீவ் குமார், மத்திய சிவில் விமானப் போக்குவரத்துத் துறை இணைச் செயலாளர் திரு.அம்பர் தூபே மற்றும் துறை சார்ந்த முக்கிய அதிகாரிகளும் உடனிருந்தனர்.
இது குறித்து மத்திய சிவில் விமானப் போக்குவரத்துத் துறை செயலாளர் திரு. பிரதீப் சிங் கரோலா கூறும்போது, “இரண்டு நிறுவனங்களுக்கும் எனது பாராட்டுக்களைத் தெரிவித்துக்கொள்கிறேன். இந்த விமான ஒப்பந்தம், இந்திய விமானப் போக்குவரத்து துறையில் வரலாற்று முக்கியத்துவம் வாய்ந்தது. இந்தியாவில் லாபகரமான விமான ஏல மற்றும் நிதி வணிகத்தை ஊக்குவிக்க கடந்த 4-5 ஆண்டுகள் எடுக்கப்பட்ட நடவடிக்கைகளின் விளைவாக இந்த ஒப்பந்தம் கையெழுத்தாகியுள்ளது. விமான ஏலம் இந்தியாவுக்கு புதிதாக வரும் வணிகம். தற்சார்பு இந்தியா திட்டத்தின்படி இதனை வளர்க்க தேவையான அனைத்து உதவிகளையும் மத்திய அரசு மேற்கொள்ளும்” என்றார்.
தற்சார்பு இந்தியா திட்டத்தில், மத்திய அரசிடம் இருந்து கிடைக்கும் ஏராளமான சலுகைகள் மற்றும் குறைந்த செலவில் தொழில் தொடங்கும் சூழல் காரணமாக குஜராத் கிப்ட் சிட்டி ஏல நிறுவனங்களைக் கவர்கிறது. இந்நிறுவனங்கள் இந்தியாவிலும், வெளிநாடுகளிலும் வேகமாக வளர்ந்து வரும் பயணிகள் விமானப் போக்குவரத்து துறை மற்றும் ராணுவ விமானப் போக்குவரத்து துறையில் உள்ள வாய்ப்புகளைப் பயன்படுத்தி தொழிலை வளர்க்க முடியும்.
=-----
(Visitor Counter : 152
விவசாயத்துறை அமைச்சகம்
வெட்டுக்கிளிகள் கூட்டத்தைக் கட்டுப்படுத்த தொடர்ச்சியாக மேற்கொள்ளப்பட்டு வரும் நடவடிக்கைகள் – ராஜஸ்தான், மத்தியப்பிரதேசம், பஞ்சாப், குஜராத், உத்திரப்பிரதேசம், மகாராஷ்டிரா, சட்டீஸ்கர், ஹரியானா மற்றும் பீகாரில் 2,83,929 ஹெக்டேர்களில் 11 ஏப்ரல் 2020 முதல் 9 ஜுலை 2020வரை எடுக்கப்பட்ட கட்டுப்பாட்டு நடவடிக்கைகள்.
மத்திய வேளாண் மற்றும் விவசாயிகள் நல்வாழ்வு அமைச்சர் திரு நரேந்திர சிங் தோமரின் அறிவுறுத்தலின்படி வெட்டுக்கிளிகளின் கூட்டத்தைக் கட்டுப்படுத்த தொடர்ச்சியாக நடவடிக்கைகள் எடுக்கப்பட்டு வருகின்றன. ராஜஸ்தான், மத்தியப்பிரதேசம், பஞ்சாப், குஜராத், உத்திரப்பிரதேசம் மற்றும் ஹரியானா மாநிலங்களில் வெட்டுக்கிளி கட்டுப்பாட்டு வட்டார அலுவலகங்கள் . மூலமாக 11 ஏப்ரல் 2020 முதல் 9 ஜுலை 2020 வரை 1,51,269 ஹெக்டேர்களில் கட்டுப்பாட்டு நடவடிக்கைகள் மேற்கொள்ளப்பட்டன. ராஜஸ்தான், மத்தியப்பிரதேசம், பஞ்சாப், குஜராத், உத்திரப்பிரதேசம், மகாராஷ்டிரா, சட்டீஸ்கர், ஹரியானா மற்றும் பீகார் மாநிலங்களின் மாநில அரசுகள் 9 ஜுலை 2020 வரை 1,32,660 ஹெக்டேர் நிலப்பரப்பில் வெட்டுக்கிளிக் கட்டுப்பாட்டு நடவடிக்கைகள் மேற்கொண்டுள்ளன.
9-10 ஜுலை 2020இன் இரவு நேரத்தில் ராஜஸ்தான் மாநிலத்தின் பார்மர், ஜெய்சல்மர், ஜோத்பூர், பிக்கானீர், சூரூ, ஜுன்ஜுனு, சிக்கர் மற்றும் கௌரலி ஆகிய 8 மாவட்டங்களின் 16 இடங்கள்; குஜராத்தின் பூஜ் மாவட்டத்தின் 2 இடங்கள் மற்றும் உத்திரப்பிரதேசத்தின் ஔரய்யா, மற்றும் இட்டாவா மாவட்டங்களில் தலா 1 இடங்கள் ஆகியவற்றில் வெட்டுக்கிளிக் கட்டுப்பாட்டு வட்டார அலுவலகங்கள் மூலம் கட்டுப்பாட்டு நடவடிக்கைகள் மேற்கொள்ளப்பட்டன. இதனோடு ராஜஸ்தானின் அல்வார் மாவட்டத்தில் 1 இடம், உத்திரப்பிரதேசத்தின் ஔரய்யா, மற்றும் இட்டாவா மாவட்டங்களில் தலா 1 இடம் ஆகியவற்றில் சம்பந்தப்பட்ட மாநில வேளாண் துறைகள் 9-10 ஜுலை 2020ன் இரவு நேரத்தில் சிறு சிறு வெட்டுக்கிளிக் குழுக்கள் மற்றும் சிதறிக்கிடக்கும் வெட்டுக்கிளிக் கூட்டங்களுக்கு எதிரான கட்டுப்பாட்டு நடவடிக்கைகளை மேற்கொண்டன.
ராஜஸ்தான், குஜராத், மத்தியப்பிரதேசம் மற்றும் உத்திரப்பிரதேசம் ஆகிய மாநிலங்களில் தற்போது தெளிப்பான் வாகனங்களுடன் 60 கட்டுப்பாட்டுக் குழுக்கள் பணியில் ஈடுபட்டுள்ளன. வெட்டுக்கிளிக் கட்டுப்பாட்டு நடவடிக்கைகளில் 200க்கும் அதிகமான மத்திய அரசு ஊழியர்கள் ஈடுபட்டுள்ளனர். கூடுதலாக இப்போது 20 தெளிப்பான் கருவிகள் பெறப்பட்டுள்ளன.
கட்டுப்பாட்டு நடவடிக்கைகளின் திறனை வலுப்படுத்துவதற்காக 55 கூடுதல் வாகனங்கள் வாங்குவதற்கு ஆணை பிறப்பிக்கப்பட்டுள்ளது. இதில் 33 வாகனங்கள் ஏற்கனவே விநியோகிக்கப்பட்டு விட்டன. மீதி உள்ள 22 வாகனங்கள் தற்போது பெறப்பட்டுள்ளன.
(Visitor Counter : 164
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
போபாலில் பொலிவுரு நகரங்களின் முதன்மைச் செயல் அதிகாரிகள் பங்கேற்கும் முதலாவது உச்சி மாநாட்டை தொடங்கி வைக்கிறார் அமைச்சர் திரு. ஹர்தீப் புரி
போபாலில் நாளை  பொலிவுரு நகரங்களின் முதன்மைச் செயல் அதிகாரிகளுக்கான முதலாவது உச்சிமாநாட்டை மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர்  திரு. ஹர்தீப் புரி தொடங்கி வைக்கிறார். கடந்த 2018 ஜூன் 25ம் தேதி தொடங்கப்பட்ட பொலிவுரு நகரங்கள் இயக்கம் அதன் முதலாகவே பெரும் மாற்றத்தை ஏற்படுத்தக்கூடிய நகர்ப்புற இயக்கங்களில் ஒன்றாகத் திகழ்ந்து வருகிறது.
2018 மே 8-9 தேதிகளில் நடைபெறும் இந்த இரண்டு நாள் மாநாடு அறிவாற்றல் பகிர்வு மற்றும் கற்றலுக்கான மேடையாக பொலிவுரு நகரங்களின் முதன்மை செயல் அதிகாரிகளுக்குத் திகழும் வகையில் ஏற்பாடு செய்யப்பட்டுள்ளது.
பொலிவுரு நகரங்களின் முதன்மைச் செயல் அதிகாரிகள் தவிர இந்த மாநாட்டில் நகராட்சி, மாநில மற்றும் மத்திய அரசு பிரதிநிதிகள், பொலிவுரு நகரங்கள் இயக்கத்தில் தொடர்புடைய மக்கள் சமூகம், கல்வி மற்றும் தொழில்துறை பிரதிநிதிகள் கலந்து கொள்ள உள்ளனர்.
For More details…
பிரதமர் அலுவலகம்
நமது பிரம்மபுத்ரா திருவிழாவிற்கு பிரதமர் வாழ்த்து
நமது பிரம்மபுத்ரா திருவிழாவை முன்னிட்டு பிரதமர் திரு. நரேந்திர மோடி தனது வாழ்த்துகளை தெரிவித்துள்ளார்.
அசாம் மாநில அரசு நமது பிரம்மபுத்ரா திருவிழாவை கொண்டாடுவது பெருமைக்கூறிய விஷயம். திருவிழாவிற்கு எனது நல்வாழ்த்துகள்.
அசாம் மற்றும் வட கிழக்கு மாநிலங்களுக்கு பிரம்மபுத்ரா நதி ஜீவநாடியாக திகழ்கிறது அந்த மண்டலத்தின் வாழ்வாதாரத்திற்கு இந்த நதியே ஆதாரமாக உள்ளது.
இந்தியாவின் வரலாற்றிலும் கலாச்சாரத்திலும் நதிகள் மைய பங்கு வகிக்கின்றன. இந்தியாவின் வளர்ச்சியை உறுதி செய்ய நாம் அனைவரும் நமது நதிகள் தூய்மையாக இருப்பதை உறுதி செய்வோம்.
நமது பிரம்மபுத்ரா விழா குறித்த மேலும் தகவலுக்கு http://namamibrahmaputra.com என்ற இணையதளத்தில் காணலாம் என்று பிரதமர் கூறியுள்ளார்.
பிரதமர் அலுவலகம்
ராதா சோமி சத்சங் பியாஸூக்கு பிரதமர் வருகை
பிரதமர் திரு நரேந்திர மோடி 05-11-2022 அன்று ராதா சோமி சத்சங் பியாஸை பார்வையிட்டார். அவர் பாபா குரீந்தர் சிங் தில்லானுடன் தொடர்பு கொண்டு அங்குள்ள செயல்பாடுகளைப் பார்த்தார்.
பிரதமர் தனது ட்விட்டர் பதிவில் கூறியதாவது:
“ராதா சோமி சத்சங் பியாஸைப் பார்வையிடும் வாய்ப்பைப் பெற்றதில் மகிழ்ச்சி அடைகிறேன். அவர்கள் செய்து வரும் சிறப்பான பணிகளைப் பார்க்கிறேன்.
பாபா குரீந்தர் சிங் தில்லான் ஜியுடன் ஒரு நல்லிணக்க சந்திப்பு. அவருடைய சேவை தொடர்பான ஆர்வம் போற்றத்தக்கது மற்றும் உத்வேகமளிக்கிறது”.
பாதுகாப்பு அமைச்சகம்
ராணுவத் தளபதிகள் மாநாடு: ஏப்ரல் 2018
இரண்டு ஆண்டுகளுக்கு ஒருமுறை நடைபெறும் ராணுவத் தளபதிகளின் மாநாடு 16.04.2018 அன்று தொடங்குகிறது. இதில் பாதுகாப்புத் துறை இணையமைச்சர் திரு. சுபாஷ் ராம்ராவ் பாம்ரே தொடக்கவுரையாற்றுவார்.
ராணுவத் தலைமைத் தளபதி ஜெனரல் பிபின் ராவத், தலைமையிலான இந்த மாநாட்டில் பங்கேற்கும் மூத்த தளபதிகள், ராணுவ அமைப்புகள் மற்றும் ஒட்டுமொத்த ராணுவத்தின் குறிப்பிட்ட பிரச்னைகள் குறித்துப் பேசுவார்கள்.
நடைமுறையில் உள்ள பாதுகாப்புச் செயல்பாடுகளின் நிர்வாகம், எதிர்காலப் பாதுகாப்பு அச்சுறுத்தல்களைக் குறைத்தல், திறன்மிக்க எதிரிகளை எதிர்த்து முறியடிக்கும் திறனை விரிவுபடுத்துதல் போன்ற முக்கியமான விஷயங்கள் இதில் விவாதிக்கப்படும் என்று தெரிகிறது. வடக்குப் பகுதி எல்லைகள் நெடுகிலும் அடிப்படைக் கட்டமைப்பு வசதிகளை மேம்படுத்தி விரிவுபடுத்துதல், ராணுவம் தொடர்பான ரயில் பாதைகள் குறித்து ஆய்வு செய்தல், ஆயுதங்களின் பற்றாக்குறையைக் சரிசெய்வதை உறுதிபடுத்த வரம்புக்குட்பட்ட நிதிநிலை அறிக்கையைத் தேர்வு செய்தல், எல்லைப்புறச் சாலை அமைப்புத் திட்டங்கள் தொடர்பான விஷயங்கள், ஓய்வுபெற்ற ராணுவ வீரர்களின் பங்களிப்புச் சுகாதாரத் திட்டம் போன்ற விஷயங்களோடு, செயல்பாடுகள், நிர்வாகம், ராணுவ வீரர்களின் நலன் குறித்த விஷயங்களும்கூட, திட்டமிடுதலுக்கும், செயல்படுத்துவதற்கும் என விரிவான முறையில் விவாதிக்கப்படும்.
பொறுப்பில் உள்ளவர்களின் கருத்துக்கள் மூலம் முக்கியமான கொள்கை முடிவுகளை உருவாக்குவதற்காக ராணுவத் தலைமைத் தளபதி தலைமையில் இரண்டாண்டுகளுக்கு ஒருமுறை ராணுவத் தளபதிகளின் மாநாடு நடைபெறுகிறது. திட்டமிடுதலுக்கும், செயல்பாட்டு நடைமுறைக்கும் இந்திய ராணுவத்தில் இந்த நிகழ்வு முக்கியமானதாக உள்ளது.
===========
(Visitor Counter : 126
வடகிழக்குப் பகுதி வளர்ச்சி அமைச்சகம்
கோவிட்-19 நிலைமை சரியான பிறகு பொருளாதாரம், வர்த்தகம், அறிவியல் ஆராய்ச்சி மற்றும் இதர துறைகளில் புதிய பரிமாணங்கள் ஏற்படும்: டாக்டர் ஜிதேந்திர சிங்
வடகிழக்கு மண்டல மேம்பாட்டுக்கான மத்திய இணையமைச்சர்  டாக்டர் ஜிதேந்திர சிங், கோவிட்-19 நிலைமை சரியான பிறகு பொருளாதாரம், வர்த்தகம், அறிவியல் ஆராய்ச்சி மற்றும் பல வேறுபட்ட துறைகளில் புதிய திருப்புமுனைகள் ஏற்படுவதற்கான திறன் உள்ள முன்னுதாரணமாக திகழக்கூடிய, புதிய பரிமாணங்கள் ஏற்படும் என்று கூறியுள்ளார்.
அசோசெம்  அமைப்பு ஏற்பாடு செய்திருந்த இந்திய - பங்களாதேஷ் மெய்நிகர் மாநாட்டில் பேசிய டாக்டர். ஜிதேந்திர சிங், கடந்த காலங்களில் ஏற்பட்டிருந்த காலவிரயங்களிலிருந்து வடகிழக்கு மண்டலம் கடந்த ஆறு ஆண்டுகளில் மீண்டுள்ளது என்றும், நாட்டின் மற்ற மண்டலங்களைப் போல வடகிழக்கு மண்டலமும் முதன்முறையாக சம அளவிலான கவனம் பெற்றுள்ளது என்றும் கூறினார்
பங்களாதேஷைப் பொறுத்தவரை இந்திய - பங்களாதேஷ் எல்லை இடப்பரிமாற்ற ஒப்பந்தம், இரு நாடுகளுக்கிடையேயான வர்த்தகம் எளிமையாக நடைபெறுவதிலிருந்த தடைகளை நீக்கியுள்ளது என்றும், முன்னதாக மிகக் கடினமானதாக இருந்த, இரு நாடுகளுக்கிடையேயான நடமாட்டத்தையும், போக்குவரத்தையும் இது எளிதாக்கியுள்ளது என்றும் கூறினார்.
இருநாடுகளுக்கும் இடையே நிலவும் பாரம்பரியமான நட்புறவுகள் பற்றிக் குறிப்பிட்ட டாக்டர். ஜிதேந்திர சிங் மற்ற பல நாடுகளைக் காட்டிலும் பங்களாதேஷுடன் வர்த்தகம் செய்வது மிகவும் எளிது என்றார். இரு நாடுகளுக்குமிடையே வர்த்தக மற்றும் வணிக உறவுகளை மேம்படுத்த வடகிழக்கு மண்டலம் முக்கிய பங்காற்ற வேண்டியிருக்கிறது என்றும் அவர் கூறினார்.
(Visitor Counter : 142
விவசாயத்துறை அமைச்சகம்
வேளாண் மற்றும் உணவு பதப்படுத்துதல் தொழில் கண்காட்சி - 2020
இந்திய நிறுவனங்களுக்கான வாய்ப்புகளை கண்டறிவதற்கும், உலக பொருளாதாரத்தில் கேந்திரமாக விளங்குவதற்கும் துபாய் கண்காட்சி-2020 பெரும் உதவிகரமாக இருந்தது. இந்திய அரங்கில் அமைக்கப்பட்ட இந்திய புதிய கண்டுபிடிப்பு பிரிவு நாட்டின் ஸ்டார்டப் நிறுவனங்களின் கண்டுபிடிப்புகளை காட்சிப்படுத்தியிருந்தது. இது இந்திய மற்றும் உலகளாவிய முதலீட்டாளர்களின் கவனத்தை ஈர்த்தது. எதிர்கால வர்த்தக வாய்ப்பை அமைப்பதற்கு அடித்தளமாக இக்கண்காட்சி அமைந்திருந்தது. உணவு மற்றும் வேளாண்மை உள்ளிட்ட பல்வேறு துறைகளில் இந்தியாவின் வலிமைகளை இக்கண்காட்சி எடுத்துரைத்தது.
தானியங்கள், தோட்டக்கலை, தொழில்நுட்பம் மற்றும் புதிய கண்டுபிடிப்புகள்  உள்ளிட்ட துறைகள் ஆகியவை இக்கண்காட்சியில் இடம் பெற்றிருந்தது. புதிய கூட்டு முயற்சியுடன் பல்வேறு நாடுகள் வர்த்தகம் புரிவதற்கு வழிவகையாக துபாய் கண்காட்சி நடத்தப்பட்டது. வேளாண் பிரிவில் பங்கேற்ற பல்வேறு நாடுகள் ஏற்றுமதி, தொழில்நுட்ப பரிமாற்றம் உள்ளிட்டவற்றில் வாய்ப்புகளை கண்டறிவதற்கும், நட்புறவை வலுப்படுத்துவதற்கும் பல்வேறு கூட்டங்களை இக்கண்காட்சியில் நடத்தின. இந்தியாவின் சார்பில் மூத்த அதிகாரிகள் கொண்ட பிரதிநிதிகள் ஐக்கிய அரபு எமிரேட், மியான்மர், ஜிம்பாப்வே, வியாட்நாம், மொராக்கோ, இந்தோனேஷியா மற்றும் அர்ஜென்டினா நாடுகளின் மூத்த அதிகாரிகள் மற்றும் முதலீட்டாளர்களை சந்தித்து பேசினர்.
மக்களவையில் இது குறித்த கேள்விக்கு எழுத்து மூலம் பதிலளித்த மத்திய வேளாண் அமைச்சர் திரு நரேந்திர சிங் தோமர் இதனை தெரிவித்தார்.
நிலக்கரி அமைச்சகம்
நவம்பர் 2022 வரை நிலக்கரி உற்பத்தி 524.2 மில்லியன் டன்னை எட்டியது
நாடு முழுவதும் நிலக்கரி உற்பத்தி கடந்த 2020-21-ம் ஆண்டு 716.083 மில்லியன் டன்னாக இருந்த நிலையில், 2021-22 ஆண்டில் 778.19 மில்லியன் டன்னாக இருந்தது. மேலும் நடப்பு நிதியாண்டில்  524.2 மில்லியன் டன் அளவிற்கு நிலக்கரி உற்பத்தி செய்யப்பட்டுள்ளது. இது கடந்த ஆண்டின் இதே காலகட்டத்தில் 448.1 மில்லியன் டன்னாக இருந்தது.
இத்தகவலை மாநிலங்களவையில் மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு பிரகலத் ஜோஷி எழுத்துப்பூர்வமாக கூறினார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மத்திய அரசின் மீன்வளம், கால்நடை பராமரிப்பு மற்றும் பால்வள அமைச்சகத்தின் கால்நடை பராமரிப்பு மற்றும் பால்வளத் துறை, உலக விலங்குகள் தினம் 2023-ஐ கொண்டாடியது
தமிழ்நாட்டைச் சேர்ந்த ஜி ராமகிருஷ்ணனுக்கு விலங்குகள் நண்பர் விருது வழங்கப்பட்டது
மத்திய அரசின் மீன்வளம், கால்நடை பராமரிப்பு மற்றும் பால்வள அமைச்சகத்தின் சட்டப்பூர்வ அமைப்பான இந்திய விலங்குகள் நல வாரியம் உலக விலங்குகள் தினத்தை புதுதில்லியில் இன்று கொண்டாடியது. மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் சஞ்சீவ் பல்யான் ஆகியோர் இதில் கலந்து கொண்டனர். கால்நடை பராமரிப்பு ஆணையர் டாக்டர் அபிஜித் மித்ரா, இந்திய விலங்குகள் நல வாரியத் தலைவர் டாக்டர் ஓ.பி. சௌத்ரி ஆகியோரும் பங்கேற்றனர்.
இந்த நிகழ்வில் உரையாற்றிய மத்திய அமைச்சர் திரு ரூபாலா, நாட்டில் விலங்குகள் தொடர்பான பல பாரம்பரியங்கள் உள்ளன என்றும், அவை சமூகத்திற்கு மதிப்புமிக்கவை என்றும் கூறினார். விலங்குகள் மீதான மரியாதையையும், பற்றுதலையும் காட்டும் பாரம்பரிய நடைமுறைகளை வெளிக்கொணர வேண்டியதன் அவசியத்தை அவர் வலியுறுத்தினார். நமது கிராமப்புற பொருளாதாரத்தின் முதுகெலும்பாக பசுவைக் குறிப்பிட்டு நாட்டுப் பசுவின் மதிப்பை திரு ரூபாலா வலியுறுத்தினார். மாட்டுச் சாணம் மற்றும் பஞ்சகவ்யத்தின் உபபொருட்களை சிறப்பாகப் பயன்படுத்த வேண்டியதன் அவசியம் பற்றியும் அவர் எடுத்துரைத்தார். இந்த விழாவில் மத்திய அமைச்சர் விலங்குகள் நண்பர் மற்றும் ஜீவகாருண்ய விருதுகளையும் வழங்கினார்.
இந்த நிகழ்வில் பேசிய மத்திய இணையமைச்சர் டாக்டர் சஞ்சீவ் பல்யான், மனிதர்களுக்கும், விலங்குகளுக்கும் இடையிலான சமநிலை மிகவும் முக்கியமானது என்றும், சமூகத்தில் இரண்டின் சகவாழ்வு குறித்து நாம் அனைவரும் சிந்திக்க வேண்டும் என்றும் கூறினார். சில அமைப்புகள் விலங்குகளுக்கு மிகவும் நல்ல பணிகளைச் செய்கின்றன என்று குறிப்பிட்ட அவர், இந்தப் பணிகளை கிராமங்களுக்குக் கொண்டு செல்ல வேண்டியதன் அவசியத்தை வலியுறுத்தினார். தெருநாய்களின் பிரச்சனை குறித்து பேசிய அமைச்சர், இது ஒட்டுமொத்த சமூகத்தின் பொறுப்பு என்றும், இந்த விவகாரத்தை சமாளிக்க பொதுமக்களின் ஒத்துழைப்பு அவசியம் என்றும் குறிப்பிட்டார்.
விலங்குகள் நலத் துறையில் தனிநபர்கள், அமைப்புகள் மற்றும் சமூகங்களின் அயராத முயற்சிகளை அங்கீகரித்து விருதுகள் வழங்கப்பட்டன. தமிழ்நாட்டின் திருச்சிராப்பள்ளியைச் சேர்ந்த திரு ஜி.ராமகிருஷ்ணனுக்கு தனிநபருக்கான விலங்குகள் நண்பர் விருது வழங்கப்பட்டது.
எஃகுத்துறை அமைச்சகம்
மத்திய எஃகு பொதுத்துறை நிறுவனங்களின் சந்தைப்படுத்தல் உத்திகளை மத்திய அமைச்சர் திரு ராம் சந்திர பிரசாத் சிங் ஆய்வு செய்தார்
மத்திய எஃகு பொதுத்துறை நிறுவனங்களின் சந்தைப்படுத்தல் உத்திகள் மற்றும் எதிர்கால திட்டங்களை ஆய்வு செய்வதற்காக அந்நிறுவனங்களின் தலைவர்கள் மற்றும் நிர்வாக இயக்குநர்களுடனான கூட்டத்திற்கு மத்திய எஃகு அமைச்சர் திரு ராம் சந்திர பிரசாத் சிங் இன்று தலைமை வகித்தார்.
மத்திய எஃகு மற்றும் ஊரக வளர்ச்சி இணை அமைச்சர் திரு ஃபகன் சிங் குலஸ்தே மற்றும் செயலாளர் , திரு பிரதீப் குமார் திரிபாதி ஆகியோரும் கூட்டத்தில் கலந்து கொண்டனர்.
மத்திய எஃகு பொதுத்துறை நிறுவனங்களின் பல்வேறு பொருட்களுக்கான உள்நாட்டு மற்றும் ஏற்றுமதி சந்தைப்படுத்தல் உத்திகள் குறித்து அமைச்சருக்கு எடுத்துரைக்கப்பட்டன. தேவை, விநியோகம், விலை நிலவரம், போட்டி உள்ளிட்டவற்றில் ஏற்படும் மாற்றங்களை உடனுக்குடன் மதிப்பிடுவதற்கான செயல்முறையை உருவாக்குமாறு நிறுவனங்களை அவர் கேட்டுக்கொண்டார்.
பொருட்களை துடிப்புடன் சந்தைப்படுத்துமாறும், தேசிய முக்கியத்துவம் கொண்ட மற்றும் இதர முக்கிய தற்போதைய மற்றும் எதிர்கால உள்கட்டமைப்பு திட்டங்களான பாரத்மாலா, சாகர்மாலா, சாலைப் பணிகள், ரயில்வே திட்டங்கள், அணை கட்டமைப்பு, எரிசக்தி துறை திட்டங்கள் உள்ளிட்டவற்றுக்கு முழுமனதும் பங்காற்றுமாறும் மத்திய எஃகு பொதுத்துறை நிறுவனங்களை அவர் வலியுறுத்தினார்.
தங்களது பொருட்களை பிரபலப்படுத்துவதற்கு சாத்தியமுள்ள அனைத்து வாய்ப்புகளையும் பயன்படுத்துமாறு நிறுவனங்களை அவர் கேட்டுக்கொண்டார். விநியோகஸ்தர்கள், முகவர்கள், வாடிக்கையாளர்கள் போன்றவர்களுடன் தொடர்ந்து தொடர்பில் இருக்கவும், சிறிய நகரங்கள் மற்றும் கிராமங்களில் உள்ள பொதுமக்களுக்கு தங்கள் அணுகலை விரிவுபடுத்தவும் பணியாற்றுமாறு அமைச்சர் அறிவுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756756
(Visitor Counter : 149
வணிகம் மற்றும் தொழில்துறை அமைச்சகம்
வளர்ச்சி அடிப்படையிலான அணுகுமுறையில் வலுவான நிதிகட்டமைப்பை உருவாக்குவதில் மத்திய அரசு கவனம் செலுத்துகிறது: நிதித்துறை இணையமைச்சர் திரு பகவத் காரத்
மும்பையில் நடைபெறும் ஜி20 வர்த்தகம் மற்றும் முதலீட்டு பணிக்குழுக் கூட்டத்தில் நிதித்துறை இணையமைச்சர் திரு பகவத் காரத் இன்று பங்கேற்று உரையாற்றினார். வர்த்தகம் மற்றும் முதலீடுகளின் வளர்ச்சிக்கான முக்கிய அம்சங்கள் குறித்து அவர் எடுத்துரைத்தார்.
வளர்ச்சி அடிப்படையிலான அணுகுமுறையில் வலுவான நிதிக்கட்டமைப்பை ஏற்படுத்துவதில் அரசு கவனம் செலுத்துவதாக அவர் கூறினார். நாட்டின் ஏற்றுமதி பெரிய அளவில் அதிகரித்துள்ளது என்றும் அவர் கூறினார். அனைவருக்கும் வங்கி சேவைகளை வழங்குவதில் ஜன்தன் திட்டம் முக்கிய பங்காற்றியதாக அவர் தெரிவித்தார். இத்திட்டத்தின் கீழ் இதுவரை 47 கோடியே 80 லட்சம் வங்கிக் கணக்குகள் தொடங்கப்பட்டுள்ளதாக அவர் கூறினார்.
மின்னணு பணப்பரிவர்த்தனை தொடர்ந்து அதிகரித்து வருவதாகவும் தெரிவித்தார். யுபிஐ பணப்பரிவர்த்தனை மூலம் 2022 டிசம்பர் மாதத்தில் 7.82 மில்லியன் பரிவர்த்தனைகள் ரூ.12.82 ட்ரில்லியன் மதிப்பில் நடைபெற்றதாகவும், இது முன்னெப்போதும் இல்லாத அளவிலான சாதனை என்றும் திரு பகவத் காரத் தெரிவித்தார்.
உள்துறை அமைச்சகம்
ஆசியாவின் மிகப்பெரிய ‘ 750 மெகாவாட் ரேவா சூரியசக்தித் திட்டத்தை’ நாட்டுக்கு அர்பணித்ததற்காக பிரதமர் திரு. நரேந்திர மோடிக்கு மத்திய உள்துறை அமைச்சர் திரு.அமித் ஷா நன்றி தெரிவித்தார்.
ஆசியாவின் மிகப்பெரிய ‘ 750 மெகாவாட் ரேவா சூரியசக்தி திட்டத்தை’ நாட்டுக்கு அர்பணித்ததற்காக பிரதமர் திரு. நரேந்திர மோடிக்கு மத்திய உள்துறை அமைச்சர் திரு.அமித் ஷா நன்றி தெரிவித்துள்ளார்.
திரு.அமித் ஷா வெளியிட்டுள்ள டுவிட்டர் பதிவில், இந்த முக்கியமான எதிர்காலத்துக்குப் பயனளிக்கும் திட்டம் , மோடி அரசின் சுயசார்பு இந்தியா தொலைநோக்கை வலுப்படுத்தும் என்று கூறியுள்ளார்.
2022-ஆம் ஆண்டுக்குள் 175 ஜிகாவாட் புதுப்பிக்கத்தக்க எரிசக்தித் திறனை உருவாக்க வேண்டும் என்ற இலக்கை எட்டுவதற்கான இந்தியாவின் உறுதிப்பாட்டை ரேவா சூரியசக்தித் திட்டம் மீண்டும் உறுதிப்படுத்துகிறது என மத்திய உள்துறை அமைச்சர் கூறியுள்ளார்.
நாட்டுக்கு அர்பணிக்கப்பட்டுள்ள ‘ 750 மெகாவாட் ரேவா சூரியசக்தித் திட்டம்’ வருங்காலத்தில் இந்தியாவை எரிசக்திப் பாதுகாப்பில் தன்னிறைவு பெற்ற நாடாக உருவாக்கும் முயற்சியில் மேலும் ஒரு படியாகும். 2015 நவம்பர் 30-ஆம் தேதி , பிரான்சு நாட்டின் பாரிஸ் நகரில் நடைபெற்ற ஐக்கிய நாடுகள் சபையின் பருவநிலை மாற்ற மாநாட்டின் 21-வது அமர்வில், பிரதமர் திரு. நரேந்திர மோடி, சர்வதேச சூரியசக்திக் கூட்டணியை தொடங்கி வைத்தார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2014 -இல் 2 லட்சமாக இருந்த பொதுமக்கள் குறை தீர்ப்பு தற்போது 21 லட்சமாக அதிகரித்து, அவற்றில் 95 சதவீதத்திற்கும் அதிகமானவை தீர்த்து வைக்கப்பட்டுள்ளன: மத்திய அமைச்சர் டாக்டர் ஜிதேந்திர சிங்
பொதுமக்கள் குறைகளை தீர்ப்பதற்கான தொழில்நுட்ப தளங்கள் பற்றிய தேசிய பயிலரங்கில் சிறப்பு விருந்தினராகக் கலந்து கொண்டு நாடு முழுவதும் உள்ள உதவி ஆணையர்கள், மாவட்ட மேம்பாட்டு ஆணையர்கள், மத்திய, மாநில/ யூனியன் பிரதேச அரசுகளின் முதன்மை பொதுமக்கள் குறைதீர்ப்பு அதிகாரிகள் ஆகியோர் இடையே மத்திய வடகிழக்கு மாகாணங்கள் வளர்ச்சிக்கான இணை அமைச்சரும் , பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள், அணுசக்தி மற்றும் விண்வெளி இணை அமைச்சருமான டாக்டர் ஜிதேந்திர சிங் இன்று உரையாற்றினார்.
பொதுமக்கள் குறைகளை தீர்ப்பதற்காக பலதரப்பட்ட தொழில்நுட்பத் தளங்களை மாநிலங்கள் பயன்படுத்தி வருவதாகவும், அவை குறித்து அறிந்து கொண்டு அவற்றை செயல்படுத்துவது மிகவும் அவசியம் என்றும் அப்போது அமைச்சர் வலியுறுத்தினார்.
மாவட்ட அளவுகளில் கூட பல்வேறு சிறப்பான நடைமுறைகள் பின்பற்றப்படுவதாக அவர் கூறினார்.
மத்திய, மாநில அரசுகளைத் தவிர, மாவட்டங்களும் பொதுமக்கள் குறைதீர்ப்பில் அதிக ஈடுபாடுடன் செயல்படுவது மகிழ்ச்சி அளிப்பதாக அவர் தெரிவித்தார்.
மாவட்ட அளவில் செயல்படுத்தப்படும் தொழில்நுட்ப தளங்கள் குறித்து எடுத்துரைப்பதே இந்த தேசிய பயிலரங்கின் நோக்கம் என்று அமைச்சர் டாக்டர் ஜிதேந்திர சிங் கூறினார். பொதுமக்கள் குறை தீர்ப்பு நடவடிக் கைகள் வாயிலாக குடிமக்களுக்கு அயராது பணியாற்றி வரும் மாவட்ட ஆட்சியாளர்கள் மற்றும் அனைத்து மத்திய, மாநில முதன்மை பொதுமக்கள் குறைதீர்ப்பு அதிகாரிகளை அமைச்சர் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699079
-------
(Visitor Counter : 97